ຜູ້ນຳ ອີຢູ ບໍ່ລົງຮອຍກັນ ກ່ຽວກັບ ການເລືອກ ຫົວໜ້າ ບໍລິຫານ ຄົນໃໝ່ (ວີດີໂອ)
ນາ​ຍົກ​ລັດຖະມົນຕີ ອັງກິດ ຄັດຄ້ານ​ຕໍ່ການທີ່ ທ່ານ Juncker ຈະ​ມາ​ເປັນ ​ປະທານ ກຳມາທິການ ຢູໂຣບ ​ຊຶ່ງທ່ານເວົ້າວ່າ ບໍ່​ເໝາ​ະສົມ​ ຈະ​ນຳພາ​ອົງການນີ້ ໃຫ້​ກ້າວໄປໜ້າ.
ບັນດາຜູ້ນຳຂອງປະເທດຕ່າງໆໃນສະຫະພາບຢູໂຣບ ຫຼືອີິຢູ ກຳ ລັງຢູ່ທີ່ນະຄອນບຣັສເຊີລ ເພື່ອພົບປະສຸດຍອດເປັນເວລາສອງ ວັນທີ່ຄາດກັນວ່າຈະມີການເລືອກເອົາຜູ້ນຳກຳມາທິການຢູໂຣບ ຄົນໃໝ່ຊຶ່ງຫົວໜ້າຄະນະບໍລິຫານ ຂອງສະຫະພາບຢູໂຣບນັ້ນ ທ່ານ Jean-Claude Juncker ອະດີດນາຍົກລັດຖະມົນຕີລຸກ ຊຳເບີກ ເປັນທີ່ຄາດກັນຢ່າງກວ້າງຂວາງວ່າ ຈະໄດ້ຮັບການຢືນ ຢັນ ໃຫ້ເປັນຫົວໜ້າກຳມາທິ ການຢູໂຣບຄົນຕໍ່ໄປ ແຕ່ນາຍົກລັດຖະມົນຕີອັງກິດ ທ່ານ David Cameron ຄັດຄ້ານ ຕໍ່ການທີ່ທ່ານ Juncker ຈະມາເປັນປະທານກຳມາທິການຊຶ່ງ ທ່ານກ່າວໃນວັນສຸກມື້ນີ້ວ່າ “ເປັນ ບຸກຄົນທີ່ບໍ່ເໝາສົມ ຈະນຳພາອົງການນີ້ ໃຫ້ກ້າວໄປ ໜ້າ ” ເຖິງແມ່ນຈະມີພັນທະມິດຈຳນວນບໍ່ຫຼາຍສະໜັບສະໜຸນທ່ານກ່ຽວກັບເລຶ່ອງກໍຕາມ ແຕ່ ທ່ານ Cameron ກ່າວວ່າ ທ່ານ Junkerຂາດການຕັດສິນໃຈ ແລະຊັບພະຍາກອນ ທີ່ຈະຈັດຕັ້ງປະຕິບັດການປະຕິຮູບ ການຄັດຄ້ານຂອງທ່ານ Cameron ແມ່ນເປັນການສະໜັບສະໜຸນ ຕໍ່ຄວາມຢ້ານກົວທີ່ວ່າ ອັງກິດ ທີ່ຍັງໃຊ້ເງິນຕາຂອງຕົນເອງ ແທນທີ່ຈະແມ່ນເງິນຢູໂຣນັ້ນ ອາດເລືອກຖອນໂຕອອກ ຈາກສະຫະພາບຢູໂຣບກໍເປັນໄດ້ ໃນວັນພະຫັດວານນີ້ ຜູ້ນຳຂອງສະຫະພາບຍຢູໂຣບຫລາຍຄົນ ໄດ້ເຕົ້າໂຮມກັນຢູ່ເມືອງ Ypres ປະເທດແບລຢ້ຽມ ເພື່ອເປັນຂີດໝາຍຄົບຮອບຮ້ອຍປີ ນັບແຕ່ໄດ້ເກີດສົງຄາມໂລກ ຄັ້ງທີນຶ່ງ ພິທີຊຶ່ງຈັດຂຶ້ນຢູ່ທີ່ປະຕູໂຂງ Menin ເພື່ອໄວ້ອາ ໄລໃຫ້ແກ່ພວກທີ່ເສຍຊີວິດໄປ ນັ້ນ ໄດ້ມີຂື້ນພຽງສອງມື້ ກ່ອນວັນຄົບຮອບ 100 ປີ ຂອງການລອບສັງຫານ ເຈົ້າຊາຍ Archduke Franz Ferdinand ທີ່ນະຄອນ Sarajevo